《泊洞庭》
唐代·虚中

槐柳未知秋，依依馆驿头。客心俱念远，时雨自相留。

浪没货鱼市，帆高卖酒楼。夜来思展转，故里在南州。

作者简介：唐僧。宜春人。少脱俗从佛，而读书吟咏不辍。居玉笥山二十载，游潇湘，与齐己、尚颜、顾栖蟾为诗友。后住湘西栗成寺，与马希振情好甚笃。又时时贻诗司空图，图亦推重之。有《碧云集》。